केके
कृष्णकुमार कुन्नथ (मलयालम: കൃഷ്ണകുമാര് കുന്നത്ത്,) जन्म: 23 अगस्त 1968 (दिल्ली), एवं मृत्यु 31 मई 2022 (कोलकाता) आयु - अनुमानित 53 वर्ष। कृष्ण कुमार कुन्नथ " केके " नाम से प्रख्यात थे। वे एक सफल भारतीय पार्श्व गायक रहे। वह हिंदी, तेलुगु, मलयालम, कन्नड़ और तमिल फिल्मों में प्रमुख गायक रहे। KK भारतीय संगीत इतिहास में अपनी सुंदर एवं मीठी आवाज के लिए हमेशा याद किए जाते रहेंगे। KK ने लगभग अपने पूरे केरियर में 700 से अधिक गाने गाए जिनमे से लगभग सारे गाने ही अपने समय में हिट साबित हुए। उनका जन्म दिल्ली में हुआ। सीएस नायर(पिता) और कनाकवाल्ली (माता) मलयाली परिवार में इनका जन्म हुआ। कृष्ण कुमार (KK) नई दिल्ली में पले बढे। उनके बॉलीवुड ब्रेक से पहले उन्होंने लगभग 3,500 विज्ञापनों हेतु गीत गाए। वे दिल्ली के माउंट सेंट मैरी स्कूल के एक पूर्व छात्र रहे। उन्होंने 1999 क्रिकेट विश्व कप के दौरान भारतीय क्रिकेट टीम के समर्थन के लिए "जोश ऑफ़ इंडिया" गाना भी गाया। इस के बाद, उन्होंने पल नामक एलबम रिलीज किया, जिसे सर्वश्रेष्ठ सोलो एल्बम के लिए स्टार स्क्रीन पुरस्कार मिला। इस एल्बम के दो गाने 'पल' और 'यारों' काफी लोकप्रिय रहे।